Пернила Витунг-Стафсхеде

Пернила Витунг-Стафсхеде (моминско презиме Витунг) — шведска биофизичка хемичарка, родена 1968 година, која е професорка по хемиска биологија на Технолошкиот универзитет Чалмерс во Гетеборг.
1 Образование
Таа станала магистер на науки во инженерството од Чалмерс универзитетот за технологија и доктор на науки во биофизички хемија во истата институција во 1996 година , со тезата со наслов ''Intelligent nucleic acid interactions with peptide nucleic acids and in recombination proteins.''
2 Вработување
После нејзиниот докторат, таа работела дванаесет години во САД на Институтот за технологија во Калифорнија, Институтот Бекман во Пасадена, Калифорнија (1997-98), Универзитетот Тулан во Њу Орлеанс, Луизијана (1999-2003) и Универзитетот Рајс во Хјустон, Тексас (2004-2008).
Во 2008 година, таа се вратила во Шведска на позицијата професорка на Универзитетот Умео. Од септември 2015 година, таа е професорка на Технолошкиот универзитет Чалмерс и е раководителка на одделот за хемиска биологија. Таа води истражувачка група која се фокусира на биофизичките својства на белковините; белковини кои пренесуваат метали и белковини кои се преклопуваат погрешно и се собираат заедно. Истражувањето е основна наука, но има врски со болести како што се Алцхајмерова, Паркинсонова и рак.
Во 2010 година, Пернила Витунг-Стафсхеде била една од десет истражувачи во Шведска кои биле назначени за Валенберг научници, со петгодишен грант доделен од Фондацијата Кнут и Алис Валенберг.
Во 2017 година е избрана за член на советот на Биофизичкото друштво (БПС).Таа била втор шведски научник некогаш избран; првиот бил Арне Енгструм 1960–1963 година.
3 Награди и почести
Пернила Виттунг-Стафсхеде има добиено голем број награди и награди, меѓу кои:
* Национална награда Фрезениус во 2003 година, доделена од Американското хемиско друштво Фи Ламбда Ипсилон на млади еминентни истражувачи по хемија.* Наградата за хемија на Горан Густафсон во 2009 година, доделена од фондацијата Горан Густафсон и Кралската шведска академија на науките.* Волмарк награда во 2009 година, доделена од Кралската шведска академија на науките.* СТИАС соработник во 2013 година, наградена од Институтот за напредни студии Стеленбош, Јужна Африка.* Плакета Сванте Арениус во 2016 година, доделена од Шведското хемиско друштво во соработка со Кралската шведска академија на науките.* Избрана за член на Кралската шведска академија на науките, 2016 година.* Избран за член на Кралското друштво за уметности и науки во Гетеборг, 2016 година.
4 Библиографија
* Natura: [for secondary school grades]. Biology 3, Life in development, co-author of the chapter A researcher tells, Liber, Stockholm, 1997, pp 88–89
* Protein Folding and Metal Ions - Mechanisms, Biology and Disease Editors: Pernilla Wittung-Stafshede, C. Gomes Taylor & Francis Books Inc. Oct 22, 2010 under imprint CRC Press
4.1 Научни написи
Пернила Витунг-Стафсхеде објавила повеќе од 200 научни написи во рецензирани списанија (јануари 2017 година).
4.2 Написи за дебата
Дали е решен родовиот јаз во либерална Шведска? Статија за дебата, објавена на мрежната страница STEM Women.
Образованието во Шведска не е еднакво како што мислите. Статија за дебата на шведски јазик во веб-списанието Кири на Шведскиот истражувачки совет.
4.3 Друго
Во 2016 година, таа била гостински блогер на веб-списанието „Кири“ на Истражувачкиот совет.
5 Користена литература